b'\n_START_ARTICLE_\nSentinel Prime\n_START_SECTION_\nThe Transformers\n_START_PARAGRAPH_\nSentinel Prime oli Optimus Primen edelt\xc3\xa4j\xc3\xa4, Autobottien johtajana, jonka Megatron tappoi Cybertronilla. Kuollessaan Sentinel antoi h\xc3\xa4nt\xc3\xa4 pit\xc3\xa4v\xc3\xa4lle Optimukselle Matrixin. T\xc3\xa4ll\xc3\xb6in Optimus Primesta tuli Matrixin kantaja ja Autobottien johtohahmo.\n_START_SECTION_\nTransformers: The War Within\n_START_PARAGRAPH_\nTransformers: The War Within -sarjakuvan alussa Megatron on juuri tappanut Sentinel Primen ja Autobottien vanhimmat valitsevat uudeksi Primeksi Optimus Primen. Sentinel Prime oli my\xc3\xb6s, kuten seuraajansakin, Matrixin kantaja.\n_START_SECTION_\nTransformers: Animated\n_START_PARAGRAPH_\nT\xc3\xa4ysin yhdysvaltalaisessa animaatiosarjassa Transformers: Animated, Sentinel Prime on Cybertronin eliittivartijoiden nuori kuumap\xc3\xa4inen j\xc3\xa4sen. H\xc3\xa4n k\xc3\xa4ytt\xc3\xa4\xc3\xa4 aseinaan kilpe\xc3\xa4, jolla pystyy tuottamaan my\xc3\xb6s voimakent\xc3\xa4n. Lis\xc3\xa4ksi Sentinel k\xc3\xa4ytt\xc3\xa4\xc3\xa4 aseenaan peitsi\xc3\xa4. N\xc3\xa4iden yhdistelm\xc3\xa4st\xc3\xa4 h\xc3\xa4n muistuttaa keskiajan ritaria taistelunaamion kanssa._NEWLINE_Sentinelill\xc3\xa4 on my\xc3\xb6s sarjassa yhteist\xc3\xa4 historiaa Optimus Primen kanssa, jonka kanssa h\xc3\xa4n koki monia seikkailuja Cybertonissa. Sentinel k\xc3\xa4ytt\xc3\xa4ytyy ylimielisesti pit\xc3\xa4en itse\xc3\xa4\xc3\xa4n korkeampi arvoisena, kuin Optimuksen ryhm\xc3\xa4n j\xc3\xa4seni\xc3\xa4. Huolimatta siit\xc3\xa4, ett\xc3\xa4 Optimus on sotilasarvoltaan saman arvoinen. Sentinelill\xc3\xa4 on lis\xc3\xa4ksi taipumusta pel\xc3\xa4t\xc3\xa4 ihmisten kosketusta._NEWLINE_Hahmon \xc3\xa4\xc3\xa4nen\xc3\xa4 toimi Townsend Coleman, joka tunnetaan muun muassa Michelangelon \xc3\xa4\xc3\xa4niroolista 1980-, sek\xc3\xa4 1990-luvulta Turtles \xe2\x80\x93 mutanttikilpikonnat -animaatiosarjasta.\n_START_SECTION_\nElokuvasarja\n_START_PARAGRAPH_\nSentinel Prime on i\xc3\xa4k\xc3\xa4s autobotti, joka on itse seitsem\xc3\xa4n alkuper\xc3\xa4isen Primen j\xc3\xa4lkel\xc3\xa4inen. Ja hallitsi Cybertronia heid\xc3\xa4n j\xc3\xa4lkeens\xc3\xa4. H\xc3\xa4n toimi monien nyky\xc3\xa4\xc3\xa4n tunnettujen Autobottien ja Decepticonien, mukaan lukien Optimuksen ja Megatronin, mentorina. Cybertronin sis\xc3\xa4llissodan viimeisin\xc3\xa4 p\xc3\xa4ivin\xc3\xa4 Sentinel l\xc3\xa4hti Arkilla etsim\xc3\xa4\xc3\xa4n planeettaa, jonka luonnonvaroja voisi k\xc3\xa4ytt\xc3\xa4\xc3\xa4 Cybertronin korjaamiseen.\n_START_SECTION_\nTransformers: Kaatuneiden kosto\n_START_PARAGRAPH_\nElokuvassa Transformers: Kaatuneiden kosto Sam mainitsi Sentinel Primen nimen sekavissa puheissaan kesken astronomian luennon.\n_START_SECTION_\nTransformers: Kuun pime\xc3\xa4 puoli\n_START_PARAGRAPH_\nElokuvassa Transformers: Kuun pime\xc3\xa4 puoli Arkki oli tehnyt pakkolaskun Maan Kuuhun vuonna 1961 ja Sentinel oli vaipunut staasiin muun miehist\xc3\xb6n kuoltua. Kun astronautteja l\xc3\xa4hetettiin Apollo-avaruusohjelman aikana Kuuhun, he tutkivat Arkin hylky\xc3\xa4, mutta eiv\xc3\xa4t l\xc3\xb6yt\xc3\xa4neet Sentineli\xc3\xa4. Kun Optimus sai kuulla Arkista, h\xc3\xa4n l\xc3\xa4hti Ratchetin kanssa Kuuhun ja toivat Sentinelin sek\xc3\xa4 viisi pilaria mukanaan Maahan, jossa he her\xc3\xa4ttiv\xc3\xa4t Sentinelin Johtajuuden Matrixilla. Optimuksen antaessa my\xc3\xb6hemmin h\xc3\xa4nelle Matrixin merkkin\xc3\xa4 johtajuudesta, Sentinel sanoi ettei tunne Maata niin hyvin kuin h\xc3\xa4n (Optimus), joten antoi Optimuksen jatkaa johtajana. Sentinel oli v\xc3\xa4itt\xc3\xa4nyt NESTille ja Autoboteille, ett\xc3\xa4 pilareita oli tarkoitus k\xc3\xa4ytt\xc3\xa4\xc3\xa4 avaamaan avaruussiltoja, joiden kautta voisi kuljettaa luonnonvaroja Cybertronille sen korjaamiseksi. Mutta Autobottien pys\xc3\xa4ytetty\xc3\xa4 Dreadien hy\xc3\xb6kk\xc3\xa4ys, Sentinel paljasti liittoutuneensa Megatronin kanssa ja k\xc3\xa4ytti "kosmista ruostetta" ampuvaa tykki\xc3\xa4\xc3\xa4n tappaakseen Ironhiden. Oikeasti h\xc3\xa4n aikoi k\xc3\xa4ytt\xc3\xa4\xc3\xa4 pilareita tuodakseen Cybertronin Maan kiertoradalle, jotta ihmiset voisi orjuuttaa korjaamaan sit\xc3\xa4. Chicagossa k\xc3\xa4ydyss\xc3\xa4 taistelussa h\xc3\xa4n oli v\xc3\xa4h\xc3\xa4ll\xc3\xa4 tappaa Optimuksen, mutta Megatron, joka ei suostunut Sentinelin palvelijaksi, esti sen ja ehdotti aselepoa, josta Optimus kielt\xc3\xa4ytyi. Autobottien tuhottua ohjauspilarin ja Optimuksen tapettua Megatronin, Sentinel yritti anoa Optimukselta armoa ja sanoi pett\xc3\xa4neens\xc3\xa4 h\xc3\xa4net vain Cybertronin pelastamiseksi. Optimus kuitenkin sanoi ettei Sentinel pett\xc3\xa4nyt h\xc3\xa4nt\xc3\xa4, vaan itsens\xc3\xa4. Sen j\xc3\xa4lkeen h\xc3\xa4n tappoi Sentinelin Megatronin fuusiohaulikolla._NEWLINE_Sentinel muuntautuu Rosenbauer Panther -lentokentt\xc3\xa4paloautoksi ja h\xc3\xa4nen \xc3\xa4\xc3\xa4nen\xc3\xa4\xc3\xa4n on Leonard Nimoy.\n_START_SECTION_\nTransformers \xe2\x80\x93 Tuhon aikakausi\n_START_PARAGRAPH_\nElokuvassa Transformers \xe2\x80\x93 Tuhon aikakausi yhti\xc3\xb6 nimelt\xc3\xa4 KSI piti hallussaan Chicagon taistelussa kuolleiden transformereiden j\xc3\xa4\xc3\xa4nn\xc3\xb6ksi\xc3\xa4 rakentaakseen itse omia. J\xc3\xa4\xc3\xa4nn\xc3\xb6sten joukossa oli my\xc3\xb6s Sentinel Primen p\xc3\xa4\xc3\xa4.\n_START_SECTION_\nAligned-jatkumo\n_START_PARAGRAPH_\nAlinged-jatkumossa Sentinel Primen koko nimi on Sentinel Zeta Prime. Kirjassa Transformers: Exodus h\xc3\xa4net tunnettiin vain nimell\xc3\xa4 Sentinel Prime sek\xc3\xa4 videopeliss\xc3\xa4 Transformers: War for Cybertron vain nimell\xc3\xa4 Zeta Prime.\n_START_SECTION_\nThe Covenant of Primus\n_START_PARAGRAPH_\nKirjan Transformers: The Covenant of Primus mukaan Sentinel Zeta oli alun perin palkkasoturi, josta tuli my\xc3\xb6hemmin Eliittivartioston j\xc3\xa4sen. H\xc3\xa4net kuitenkin valittiin Cybertronin ensimm\xc3\xa4iseksi johtajaksi 13 alkuper\xc3\xa4isen Primen katoamisen, Predaconien sukupuuton sek\xc3\xa4 Quintessonien saapumisen j\xc3\xa4lkeen. H\xc3\xa4net uudelleennimettiin Sentinel Primeksi, mutta h\xc3\xa4n ei ollut yksi alkuper\xc3\xa4isist\xc3\xa4 Primeista eik\xc3\xa4 edes Johtajuuden Matriisin valitsema. Nimi "Prime" ei merkinnyt muuta kuin h\xc3\xa4nen poliittista asemaansa._NEWLINE_Sentinel kuitenkin johti cybertronilaiset voittoon taistelussa orjuuttajiksi paljastuneita Quintessoneja vastaan ja valvoi avaruussiltateknologian kehittymist\xc3\xa4 johtaen Cybertronin aikoinaan Kultakauteen. Quintessonien l\xc3\xa4hd\xc3\xb6st\xc3\xa4 huolimatta Sentinelin hallintomenetelm\xc3\xa4 alkoi muuttua hieman samanlaiseksi kuin niill\xc3\xa4. Tilanne oli pahimmillaan Kultakauden j\xc3\xa4lkeen alkaneella Ruostekaudella.\n_START_SECTION_\nTransformers: Exodus\n_START_PARAGRAPH_\nRomaanissa Transformers: Exodus Sentinel ja Suurneuvoston j\xc3\xa4senet olivat jakaneet Cybertronin v\xc3\xa4est\xc3\xb6n kasteihin, joista Sentinel itse tuki vain ylimpi\xc3\xa4: tiedemiehi\xc3\xa4, taiteilijoita ja hallitusta._NEWLINE_Kaivosty\xc3\xb6l\xc3\xa4isten alettua k\xc3\xa4ym\xc3\xa4\xc3\xa4n gladiaattoritaisteluita, heist\xc3\xa4 ylimm\xc3\xa4ksi nousi yhden alkuper\xc3\xa4isiin Primeihin kuuluneen mukaan itsens\xc3\xa4 nimennyt Megatronus, joka lyhensi nimens\xc3\xa4 Megatroniksi siirrytty\xc3\xa4\xc3\xa4n politiikkaan. Kun Megatronin nimess\xc3\xa4 terroristit olivat kaapanneet Sentinel Primen, Megatron kiisti v\xc3\xa4itteet. Mutta h\xc3\xa4n tunnusti Suurneuvostolle n\xc3\xa4kev\xc3\xa4ns\xc3\xa4 v\xc3\xa4kivallan kasteja tehokkaampana tapana hallita. Megatronin yst\xc3\xa4v\xc3\xa4, arkistovirkailija Orion Pax, kuitenkin ehdotti sopuisampaa ja tasa-arvoisempaa hallintatapaa kuin Sentinelin ja Megatronin menetelm\xc3\xa4t. Suurneuvosto muutti Orionin nimen Optimus Primeksi ja julisti t\xc3\xa4m\xc3\xa4n Sentinelin seuraajaksi. Kateellisena Megatron tappoi Sentinel Primen ja kannattajiensa Decepticonien kanssa julisti sodan Optimus Primen Autobotteja vastaan. Ennen kuolemaansa Sentinel oli sanonut Optimukselle uskovansa Suurneuvoston tehneen oikein nimitt\xc3\xa4ess\xc3\xa4\xc3\xa4n t\xc3\xa4m\xc3\xa4n uudeksi Primeksi.\n_START_SECTION_\nWar for Cybertron\n_START_PARAGRAPH_\nVideopeliss\xc3\xa4 Transformers: War for Cybertron Zeta Prime esiintyi Autobottien johtajana, joka piti hallussaan my\xc3\xb6s avainta Cybertronin ytimeen. Kun Megatron sai avaimen itselleen, ilmenikin, ett\xc3\xa4 se ei ollutkaan itse avain, vaan laite joka aktivoi todellisen avaimen, Omega Supremen. Zeta joutui t\xc3\xa4m\xc3\xa4n j\xc3\xa4lkeen vangiksi Decepticonien p\xc3\xa4\xc3\xa4kaupunkiin, Kaoniin. Autobotit Optimus, Bumblebee ja Sideswipe yrittiv\xc3\xa4t pelastaa h\xc3\xa4net sielt\xc3\xa4, mutta oli jo liian my\xc3\xb6h\xc3\xa4ist\xc3\xa4. Soundwave oli tyhjent\xc3\xa4nyt kaiken energian Zetan kipin\xc3\xa4st\xc3\xa4. Optimus vei Zetan ruumiin Suurneuvostolle ja h\xc3\xa4nest\xc3\xa4 tuli uusi Prime._NEWLINE_Zeta Prime on saatavilla moninpeliin pelihahmoksi toisen lis\xc3\xa4sis\xc3\xa4ll\xc3\xb6n kautta. Toisin kuin kampanjan tarinassa, Zeta k\xc3\xa4ytt\xc3\xa4\xc3\xa4kin aseena energonkaksoiskirvest\xc3\xa4 kampanjan tarinassa n\xc3\xa4hdyn sauvansa sijasta._NEWLINE_Zeta Primen \xc3\xa4\xc3\xa4nen\xc3\xa4 War for Cybertronissa on Troy Baker.'